*Projekts*

**LATVIJAS REPUBLIKAS MINISTRU KABINETS**

2014. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2005.gada 28.jūnija**

**noteikumos Nr.480 „Noteikumi par kārtību, kādā pašvaldības**

**var uzlikt pašvaldību nodevas”**

Izdoti saskaņā ar

likuma „Par nodokļiem un nodevām”

12.panta pirmo daļu

1. Izdarīt Ministru kabineta 2005.gada 28.jūnija noteikumos Nr.480 „Noteikumi par kārtību, kādā pašvaldības var uzlikt pašvaldību nodevas” un to grozījumu publikācijām laikrakstā „Latvijas Vēstnesis” *(*Latvijas Vēstnesis*,* 2005, 102.nr.; 2008, 104.nr.; 2009, 78.nr.; 2012, 173.nr.*)* šādus grozījumus:

1.1. izteikt 15.punktu šādā redakcijā:

„15. Nodevas par būvatļaujas saņemšanu pašvaldība ir tiesīga uzlikt personām, kuras, saskaņojot būvniecību, būvniecības reglamentējošo normatīvo aktu noteiktajā kārtībā saņem no vietējās pašvaldības būvvaldes būvatļauju. Nodeva 50% apmērā maksājama pēc būvatļaujas saņemšanas būvvaldes noteiktajā termiņā. Atlikušos 50% no nodevas samaksā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi. Ja būvatļaujas nosacījumi netiek izpildīti vai būvatļauja netiek realizēta, iekasētā pašvaldības nodeva netiek atmaksāta.”;

1.2. papildināt noslēguma jautājumus ar jaunu 23.punktu šādā redakcijā:

„23. Ja būvniecības process uzsākts pirms 2014. gada 1. oktobra, ir samaksāta nodevas par būvatļaujas saņemšanu daļa 40% apmērā un pasūtītājam ir tiesības saņemt būvatļauju atbilstoši būvniecības regulējumam, kas ir spēkā no 2014. gada 1. oktobra, pasūtītājs veic nodevas daļas 60% apmērā (no iepriekš noteiktās nodevas) samaksu:

23.1. pirms dokumentu iesniegšanas būvatļaujas saņemšanai, ja pasūtītājs lūdz izdot būvatļauju un projektēšanas nosacījumus būvatļaujā atzīmēt kā izpildītus;

23.2. pirms dokumentu par būvatļaujā ietverto projektēšanas nosacījumu izpildi iesniegšanas būvvaldē, ja pasūtītājs lūdz izsniegt būvatļauju ar projektēšanas un būvdarbu uzsākšanas nosacījumiem.”.

Ministru prezidente L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza:

Valsts sekretārs M.Lazdovskis

13.10.2014. 13:18

262

E.Bučinska,

67013032, [Elga.Bucinska@em.gov.lv](mailto:Elga.Bucinska@em.gov.lv)